Выканаўца ролі Імрэ Кальмана К. Лосеў вымушаны раскрываць вобраз праз разважанні: ён па-за музычнай драматургіяй. Артыст удала выконвае сцэну з кінапрадзюсерам, але сапраўднай мастацкай вышыні дасягае ў выкананні арыі Палі-Рача (Дні, калі адыходзіць лета з аперэты Цыган-прэмер), у якой настрой роспачы і згубленых надзей героя адпавядае душэўнаму стану кампазітара, яго лірычнай споведзі. Тут выканаўца вельмі музычны, выдатна валодае голасам.